Braiens Dīgans
Braiens Dīgans (angļu: Brian Deegan; dzimis 1974. gada 9. maijā Omahā, Nebraskā) ir ASV profesionāls motofrīstaila braucējs, kā arī viens no apģērbu zīmola Metal Mulisha dibinātājiem. Dīgans bija pirmais, kurš sacensībās veica 360 grādu apgriezienu, vēlāk nosaucot to par Mulisha Twist. Braiens ir visvairāk apbalvotais brīvā stila motokrosa braucējs X Games vēsturē ar 13 medaļām, ieskaitot X Games 17 iegūto zelta medaļu rallijkrosā.